**- I Z V E Š T A J -**

**14. Radionica PEM PAL Zajednice prakse interne revizije (IA COP – Procena rizika**

**Sofija, Bugarska (17 – 18 april 2012)**

**15 Radionica PEM PAL IA COP – Obuka i sertifikacija**

**Sofija, Bugarska (19- 20 april 2012)**

1. **Opšte informacije**

U skladu sa dogovorom Izvršnog odbora IA CoP na sastanku koji je održan u Ohridu 28. oktobra 2011, Radna grupa za izradu priručnika interne revizije je nastavila rad na finalizaciji predloga sadržaja priručnika dobre prakse interne revizije. Jedna od tema o kojoj je vođena rasprava na sastanku o obuci i sertifikaciji je bila vezana za mentorisanje novih internih revizora u procesu sertifikacije i finaliziranje programa obuke za interne revizore (na osnovu preporuka sa plenarnog sastanka u Ohridu).

Članovi IA COP su se sastali u Sofiji u Bugarskoj u aprilu 2012, gde su održane dve uzastopne radionice - procena rizika u postupku interne revizije i obuka i sertifikacija (mentorisanje). Na obe radionice je prisutvovalo ukupno 37 učesnika iz deset zemalja mreže PEM PAL (Albanija, Jermenija, Bosna i Hercegovima, Bugarska, Hrvatska, Estonija, Gruzija, Mađarska, Kosovo, Kirgistan, Moldavija Crna Gora, Rumunija, Rusija, Ukrajina i Uzbekistan). Uključujući eksperte, prevodioce i posmatrače iz PEM PAL Sekretarijata, na oba događaja u Bugarskoj je bilo 49 ljudi.

1. **Ciljevi Radionice o proceni rizika u postupku interne revizije i ciljevi Radionice o obuci i sertifikaciji**

*Cilj Radionice o proceni rizika u postupku interne revizije* je pružanje podrške u izradi strateškog plana interne revizije sa nemerom da se potstakne produktivnost i obezbedi kontrola kvaliteta. Članovi radne grupe su najpre razmotrili razlike između tradicionalnog pristupa proceni rizika zasnovanom na kontroli, i novog prostupa koji se temelji na poslovnom riziku i bavi problemima menidžmenta na nivou pojedinačnih revizija, nakon čega su osmislili model koji vodi kroz proces izrade metodologije za procenu rizika pojedinačnih revizija korak po korak, a koji će moći da koriste u svojim zemljama.

*Cilj Radionice o vršenju obuke i sertifikacije internih revizora* je bio da se finalizira program obuke za interne revizore. Nakon razmatranja postupka mentorisanja internih revizora u zemljama članicama mreže PEM PAL, cilj je bio da se razvije postupak mentorisanja i pripremi realističan vremenski okvir za nastavak aktivnosti radne grupe.

1. **Radionica o proceni rizika u postupku interne revizije**

**Radna grupa za izradu priručnika interne revizije se bavila pitanjem procene rizika u postupku strateškog planiranja interne revizije u javnom sektoru. Među učesnicima je vođena rasprava o tome na koji način se može koristiti procena rizika (generalno se koristi za godišnje planove revizije) za izradu programa pojedinačnih revizija koji će potstaći produktivnost revizora i obezbediti kontrolu kvaliteta. Grupa je uspešno postavila model za izradu metodologije pojedinačnih procena rizika.**

Najpre je Svilena Simeonova iz Ministarstva finansija Republike Bugarske predstavila koncept interne finansijske kontrole u javnom sektoru (PIFC) i upoznala učesnike sa razvojem, izazovima i rezultatima Centralne jedinice za harmonizaciju. Stefan Belchev, direktor Sektora za internu reviziju Ministarstva finansija Bugarske je predstavio bugarski model procene rizika.

Ljerka Crnković, Albana Gjinopulli, Cristina Scrutelnic i Jean Pierre Garitte su napravili kratak pregled modela Priručnika interne revizije, nakon čega su zvanično završene aktivnosti u vezi priručnika i postignut dogovor o praćenju procesa.

Cristina Scrutelnic je objasnila da u Moldaviji gde se trenutno vrši ažuriranje metodologije interne revizije, uspešno koriste PEM PAL priručnik kao podršku.

Albana Gjinopulli, vođa radne grupe je predstavila novu aktivnost radne grupe za izradu metodologije procene rizika (PEM-PAL model). Stanislav Bychkov, zamenik vođe grupe, i Albana Gjinopulli su naglasili ključne poruke rezultata prethodnog istraživanja u kome su učestvovali članovi, a koje se odnosi na metodologiju procene rizika za izradu plana interne revizije.

Jean Pierre Garitte iz organizacije SIGMA je u svojoj prezentaciji o standardima Instituta za internu reviziju, Praktičnim preporukama Instituta za internu reviziju i modelu PEM PAL priručnika razmotrio sledeća pitanja:

* Zbog čega je neophodno da interni revizori vrše procenu rizika
* Koje su koristi od planiranja procene rizika
* Model za procenu rizika.

On je zaključio da je neophodno na pravi način koristiti odgovarajuće kriterijume procene rizika, kao i da rezultate procene rizika treba uključiti u izradu planova upravljanja.

Evelin Pungas iz Ministarstva finansija Estonije je predstavila procenu rizika u Estoniji, sa posebnim osvrtom na iskustva interne revizije u javnom sektoru. Ona je takođe objasnila trenutno stanje i zaključila da problemi u vezi sa procenom rizika zahtevaju kreativna rešenja. Na kraju je zaključila da rizik treba posmatrati kao priliku koju treba iskoristiti.

Tokom oba dana radionice, učesnici su u grupama razmatrali metodologije za procenu rizika u njihovim zemljama, nakon čega su predstavili najvažnije zaključke.

1. **Radionica o obuci i sertifikaciji internih revizora**

**Na Radionici radne grupe za obuku i sertifikaciju razmotreno je pitanje mentorisanja u procesu sertifikacije internih revizora. Na osnovu primera iz zemalja mreže PEM PAL, članovi radne grupe su usmerili pažnju na izradu efikasnog postupka mentorisanja. Razgovarali su o načinima sprovođenja obuke, karakteristikama sistema i ulozi Centralne jedinice za harmonizaciju, mentorima i revizorima.**

Marija Matek iz Cenralne jedinice za harmonizaciju Ministarstva finansija Hrvatske je predstavila iskustvo Hrvatske u vezi mentorisanja internih revizora (pravni okvir, mentorisanje u ciklusu obuke, instrukcije za mentorisanje tokom praktične obuke, kontinuirani profesionalni razvoj, programsi savet i mentori). Nakon diskusije, završena je sesija o programu obuke internih revizora.

Joop Vrolijk iz organizacije SIGMA je istakao značaj obuke na radnom mestu. On je govorio prednostima i nedostacima ovakve vrse obuke. Predstavio je osnovne metode obuke na random mestu i objasnio razliku između obučavanja i mentorisanja. Pojasnio je značaj plana mentorisanja i obaveza mentora i revizora.

Cristina Scutelnic iz Ministarstva finansija Moldavije, vođa grupe, predstavila je rezultate istraživanja o procesu mentorisanja u zemljama mreže PEM PAL. 71 % anketiranih iz zemalja mreže PEM PAL je odgovorilo da bi želeli da imaju mentorisanje interne revizije. 86 % of anketiranih učesnika smatra da Centralna jedinica za harmonizaciju treba da izradi smernice / procedure za mentorisanje internih revizora (14% je glasalo za IAD).

Evelin Pungas je predstavila iskustvo Estonije u vezi mentorisanja, sa posebnim osvrtom na sistem sertifikacije, program obuke i izveštaje o realizovanoj obuci.

Jedna sesija je bila posvećena pitanjima i odgovorima učesnika. Na pitanja su odgovarali Arman Vatyan, Jean Pierre Garitte i Joop Vrolijk.

Učesnici su razmotrili i prezentovali ključne poruke u vezi obaveza koje imaju mentori i revizori u vezi planiranja revizije, rada na terenu, izveštavanja i praćenja aktivnosti. Metod učenja koji je korišćen na radionici je World Café.

1. **Next IA COP events**

Naredni događaji:

1. 16. radni sastanak o osiguravanju kvaliteta, Budimpešta, Mađarska (15 – 16. jun 2012.);
2. 17. plenarni sastanak (18-20. jun 2012, Budimpešta, Mađarska);
3. 18. sastanak (nedelja 8. oktobra, Lavov, Ukrajina); tema sastanka će biti odlučena na plenarnom sastanku u Budimpešti; predložene su dve teme (procena rizika i osiguravanje kvaliteta).